Waar is jou kind in 2040? | Maroela Media
Waar is jou kind in 2040?
Argieffoto (Foto: SweetLouise/Pixabay)
As ouers het ons geen manier om te weet hoe presies die jaar 2040 gaan lyk nie. Watter beroepe gaan nog bestaan? Watter splinternuwe beroepe is in die tussentyd dalk geskep? Hoe lyk die skoolstruktuur? Hoe lyk die wêreldekonomie?
Eenvoudig gestel: hoe sal 'n mens ooit werklik met akkuraatheid kan antwoord? Hierdie onsekerheid, wat maklik vir ouers 'n bron van angs kan word, kan egter ook 'n rede wees vir opwinding: 'n geleentheid om te fokus op beginsels en boustene wat universeel en tydlose toepassing het tot die versekering van 'n blink toekoms vir ons kinders.
Een van daardie boustene is moedertaalonderrig. Moedertaalonderrig sonder 'n fokus op toekomsgereedheid is egter nie voldoende nie …
MOS-Wêreldwyd, Suid-Afrika se Afrikaanse aanlyn tuisskool, fokus eerstens om die beginsels van toekomsgereedheid te prioritiseer. Dit sluit in 'n fokus op "free learning", aanmoediging tot vrye denke en lewenslange leer, entrepreneurskap, sowel as die sogenoemde wêreldbevoegdhede van kommunikasie, kritiese denke, saamwerk, en kreatiwiteit.
Wanneer 'n mens MOS-Wêreldwyd se toekomsgerigte stelsel kombineer met onderrig in jou kind se moedertaal, is dit 'n wenresep. Enkele voordele van moedertaalonderrig sluit in:
Kinders leer met meer gemak in die taal wat hul die sterkste praat en presteer ook beter. Navorsing bewys dat kinders se selfvertroue, ook buite die klaskamer, verhoog wanneer hul in hul moedertaal skool gaan.
Kinders wat in hul moedertaal onderrig ontvang, leer tweede en derde tale met meer gemak aan. 'n Afrikaanse kind wat die geleentheid gebied word om in Afrikaans skool te gaan, is dus meer waarskynlik om 'n taal soos Engels beter te bemeester. Die argument dat kinders in Engels moet skool gaan omdat die wêreld verengels is dus ongeldig. Boonop kry die meerderheid van kinders meer as voldoende blootstelling aan Engels deur media en ander kanale.
Kinders wat in hul moedertaal onderrig word, begryp abstrakte konsepte met meer gemak. Die begryp van abstrakte konsepte raak toenemend belangrik in 'n wêreld waar dinge soos entrepreneurskap al meer op die voorgrond is.
Die resultaat van leer by die MOS is lewenslange leerders, wêreldburgers en innoverende leiers wat uitnemendheid verstaan en nastreef.
Kies daarom toekomsgerigte onderrig in Afrikaans. Kies MOS-Wêreldwyd.
Inskrywings by MOS-Wêreldwyd is oop vir graad 4 tot 11. Vir meer inligting besoek die MOS-Wêreldwyd-webtuiste: https://www.moswereldwyd.co.za/.